  Наталья Тетерина Сочиын Паралимпи шудонъёслэн биатлонъя но куасэн бызьылонъя кык пол чемпионэз, дуннелэн чемпионэз Владислав Лекомцев 24-тӥ толсуре Удмуртиын куасэн бызьылонъя Галина Кулакова нимо калыккуспо марафонэ пыриськоз. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Канадаын дуннелэн Кубокезлэн люкетаз ӵошатскон бере кӧня ке нуналме дорын, Удмуртиын, шумпотыса ортчыто но вуоно стартъёслы дасяськонме куасэн бызьылонъя Галина Кулакова нимо калыккуспо марафонэ пыриськыса азьланьто. Ӧтисько ваньдэсты стартэ, куас сюрес вылын пумиськытозь! Владислав ЛекомцевМарафон спортъя «Чекерил» огъетын ортчоз. Программаын 10, 30 но 50 иськемъем дистанциос. Предприятиос но огазеяськонъёс 3 адямиен 10 иськеме корпоративной эстафетае куриськон сётыны быгато, нош пиналъёс 2 иськемын ӵошасткозы. Со сяна, 23-тӥ толсуре марафонэ пыриськись куноос понна экскурсия ортчытозы. Нош ӵошатскон нуналэ, 24-тӥ толсуре, учкисьёслы конкурсъёс радъяськозы. Тодэ вайытом, марафонлы дасяськемез сярысь «Твиттерысь» вотэсбамаз азьвылгес ивортӥз Удмуртилэн тӧроез Александр Бречалов но. Ватсалом, марафонэ гожтӥськыны но трассаослэн схемаенызы тодматскыны луоз марафонлэн нимлыко сайтаз. Тегъёс: Спорт Ижкар Удмуртия ВладиславЛекомцев куасэнбызьылон марафон куас ГалинаКулакова  